Hejsa,
Denne måde at knytte POIs til andre elementer på er også ny for mig. Men den er da ganske interessant, da den jo åbner op for at kunne associere POIs direkte med en konkret adresse, hvilket jeg altid har syntes var en mangel i den  måde de danske adresser er endt med at være modelleret i OSM på. 

Umiddelbart kan jeg ikke se at det skulle påvirke autoAWS' håndtering af en node at den indgår i en relation. Det er en viden der ligger ud over noden at den indgår i et mere overordnet objekt og er [overhovedet ikke synligt på selve nodens data][1].

autoAWS trækker sammenligningsgrundlaget mod AWS/DAR ud fra OSM vha. Overpass via en [query på noder der indeholder et osak:identifier-tag][2]. Dette sammenlignes derefter med data fra AWS/DAR og noden opdateres hvis den adskiller sig.
Associationen der eksisterer i en relation er [udelukkende på elementets id][3], så relationen vil være upåvirket af enhver ændring på adressenoden så længe den beholder sit ID, hvilket den vil gøre i en normal opdateringssituation.

Sletter nogen adressenoden manuelt vil autoAWS dog tilføje en ny fordi osak:identifier dermed ikke findes længere, denne vil så få et nyt ID, men det vil være den manuelle sletning der i første omgang ødelægger relationen og afkobler POI og adresse. 

I vil kunne se at Jens Bangs Gade 8/node 343020428 stadig indgår i det [konkrete Overpass-opslag på postnummer 9000][4] selvom den er en del af relation 17468468 der har Cafe Alpha/node 11815994236 som target.

Bemærk at wiki-siden er fra 2023-12, mens [proposal er helt tilbage fra 2012 og markeret inactive][5], og at nuværende global brug kun er ~6500 relationer.

-- 
Hilsner,
Mikkel

[1]: https://www.openstreetmap.org/api/0.6/node/343020428

[2]: https://gitlab.com/OSM-DK/autoAWS/-/blob/88444100c48764591036732409f75066a818376f/index.php#L239

[3]: https://www.openstreetmap.org/api/0.6/relation/17468468

[4]: http://overpass-api.de/api/interpreter?data=[out:json];node[%22osak:identifier%22][%22addr:postcode%22=9000];out;

[5]: https://wiki.openstreetmap.org/wiki/Proposal:Provides_feature 